**Moj prijatelj i ja smo različiti**

**Ciljevi nastavne jedinice:**

Potaknuti učenike na razgovor o tome koliko su tolerantni I spremni na prihvaćanje ljudi koji su različiti od većine po izgledu, vještinama, mogućnostima ili bilo čemu drugome.

Osvijestiti da su ljudi drukčiji I da moramo biti tolerantni kako bismo živjeli u miru I skladu s drugima.

Naučiti tolerirati, poštovati, prihvaćati I cijeniti različitiosti u svijetu oko nas. Objasniti značenje riječi predrasuda I diskriminacija.

Potaknuti učenike na dijeljenje tolerancije I jednakosti, prepoznati I ukloniti stereotipe I predrasude.

Izraditi razredna pravila o toleranciji u školi.

Ova radionica može se napraviti nakon čitanja književnog teksta o netolerantnom ponašanju ili nakon gledanja filma na istu temu (medijska kultura).

Učenicima pokažemo nekoliko fotografija (PowerPoint prezentaciju) njihovih vršnjaka iz različitih dijelova svijeta. Fotografije trebaju prikazivati djecu različitih spolova, rasa, stilova odijevanja, imovinskog statusa, djecu s posebnim potrebama…(sva bi djeca trebala biti otprilike iste dobi). Učenici mogu napraviti prezentacije kao domaću zadaću prije ovog nastavnog sata.

 Razgovor:

Što je na fotografijama? Što sva djeca imaju zajedničko? Po čemu su različiti? Učenici će izabrati:

- fotografiju djeteta kojega bi voljeli upoznati i objasniti zašto

- fotografiju djeteta s kojim, po njihovu mišljenju, ne bi mogli ostvariti komunikaciju i objasniti zašto

Na temelju njihovih odgovora objasnimo pojmove **predrasuda** i **diskriminacija**. Objasnimo da je predrasuda mišljenje koje imamo o određenoj osobi ili grupi koje nismo pobliže upoznali, dok je diskriminacija nejednako tretiranje osobe ili grupe ljudi na temelju njihovih osobina.

 U drugom dijelu radionice zamolimo učenike da opišu svog prijatelja te da napišu što imaju zajedničko, a što različito s njom/ njim. Također možemo koristiti Vennov dijagram.

 Učenici potom predstavljaju svoje radove o sličnostima I različitostima, objašnjavajući što im je pomoglo u prevladavanju različitosti I stvaranju prijateljstva. Razgovaramo s učenicima o tome kako bi voljeli da se drugi ponašaju prema njima s obzirom na njihove vlastite različitosti te o tome jesu li oni tolerantni prema drugima.

 Na kraju nastavnog sata grupe (3-4) pripremaju sastavljaju pravila tolerantnog ponašanja. Pravila će se izložiti na vidljivom mjestu u učionici.